**Τελικές και αποτελεσματικές προτάσεις**

1. ***Να υπογραμμίσεις τις τελικές προτάσεις:***

Οι μαθητές έρχονται στο σχολείο να μάθουν γράμματα. Οι ψαράδες απλώνουν τα δίχτυα, για να πιάσουν ψάρια. Τα στάδια χτίζονται, για να αθλούνται οι νέοι.

Πήγαν στο γήπεδο να δουν τον αγώνα.

Προσέλαβαν πολλούς εργάτες, για να τελειώσει έγκαιρα το έργο.

# Να υπογραμμίσεις τις αποτελεσματικές (ή συμπερασματικές) προτάσεις:

Βάδιζαν μαζί, ώστε να είναι πιο ασφαλείς. Έφυγαν τόσο πρωί, που δεν τους είδε κανένας.

Είχε τέτοιο θυμό, ώστε κανένας δεν τόλμησε να μιλήσει. Έβρεξε τόσο πολύ, που όλοι βράχηκαν.

Ο προπονητής είχε προετοιμάσει τους παίχτες της ομάδας τόσο καλά, που έτρεχαν ασταμάτητα σε όλη τη διάρκεια του αγώνα.

Ήταν τόσο κακός, ώστε να μην τον θέλει κανένας.

# Αναγνώρισε ποιες από τις παρακάτω προτάσεις που εισάγονται με τον σύνδεσμο να

***είναι τελικές και ποιες βουλητικές:***

Θέλω να πάμε σπίτι. ( )

Ήρθα να σε δω. ( )

Θα περάσω να σε πάρω. ( )

Θέλω να μου πεις την αλήθεια. ( )

Διαβάζω να γράψω καλά στο διαγώνισμα. ( )

Κρατήθηκα να μη μιλήσω άσχημα. ( )

Έκανα δίαιτα να χάσω κιλά. ( )

Έτρεχε γρήγορα να μας φτάσει. ( )

Φώναζε να τον ακούσουμε. ( )

# Υπογράμμισε τις δευτερεύουσες προτάσεις και γράψε στην παρένθεση ποιες από αυτές είναι τελικές και ποιες αποτελεσματικές:

Οδηγούσε βιαστικά, για να μη χάσει το λεωφορείο. ( )

Είχαμε χαθεί τόσο πολύ στους άγνωστους δρόμους, ώστε δυσκολευόταν να βρει τον προσανατολισμό του. ( )

Του μίλησε τόσο απότομα, ώστε σηκώθηκε κι έφυγε. ( )

Θα πάρω μαζί μου αρκετά χρήματα, για να αγοράσω δώρα. ( )

Ήρθα να μείνω σπίτι σας. ( )

Με κοιτούσε τόσο αυστηρά, ώστε μου κόπηκε η ανάσα. ( )

# Παρακάτω δίνονται δύο ανεξάρτητες προτάσεις. Μπορείς να τις συνδέσεις έτσι ώστε η δεύτερη πρόταση να γίνει εξαρτημένη αποτελεσματική;

Όλο το σχολείο κουράζεται. Είναι όλα έτοιμα στη γιορτή.

……………………………………………………………………………………………………………………………………………………………

Έλειπαν τόσοι δάσκαλοι. Τα σχολεία δε λειτούργησαν.

……………………………………………………………………………………………………………………………………………………………

Είχε τέτοια κίνηση. Όλοι άργησαν στις δουλειές τους.

……………………………………………………………………………………………………………………………………………………………

Τους φόβισαν τόσο. Δε μίλησε κανείς.

……………………………………………………………………………………………………………………………………………………………

# Να αντικαταστήσεις τις υπογραμμισμένες φράσεις με εξαρτημένη τελική πρόταση, όπως στο παράδειγμα:

Ήρθε για την επιθεώρηση των έργων. Ήρθε, για να επιθεωρήσει τα έργα. Ο σταθμάρχης σφύριξε για την αναχώρηση του τρένου.

……………………………………………………………………………………………………………………………………………………………

Συγκέντρωνε χρήματα για την αγορά σπιτιού.

……………………………………………………………………………………………………………………………………………………………

Κάλεσαν τον μαραγκό για την επισκευή της πόρτας.

……………………………………………………………………………………………………………………………………………………………